Μίρκο Τσβέτκοβιτς

Ο Μίρκο Τσβέτκοβιτς (Σερβικά: Мирко Цветковић), είναι Σέρβος πολιτικός, πρωθυπουργός της βαλκανικής χώρας από τις 7 Ιουλίου του 2008. Από άποψη κομματική είναι ανεξάρτητος.

 Βιογραφία 
Γεννήθηκε στο Ζαγιετσάρ το 1950 και σπούδασε Οικονομικά στο Πανεπιστήμιο του Βελιγραδίου. Επί 10 χρόνια εργάστηκε σε Μεταλλευτικό Ινστιτούτο και στη συνέχεια για άλλα έξι χρόνια στο Οικονομικό Ινστιτούτο. Στη συνέχεια διετέλεσε σύμβουλος επί οικονομικών θεμάτων. Τη δεκαετία του ' 80 εργάστηκε ως εξωτερικός σύμβουλος για λογαριασμό της Παγκόσμιας Τράπεζας, σε χώρες όπως το Πακιστάν, η Ινδία και η Τουρκία. Είναι παντρεμένος με δύο παιδιά.

 Πολιτική καριέρα 
Τον Ιανουάριο του 2001 ο Τσβέτκοβιτς διορίστηκε Υφυπουργός οικονομίας και Ιδιωτικοποιήσεων. Από το 2003 ως το 2004 υπήρξε διευθυντής του Οργανισμού Ιδιωτικοποιήσεων και το 2005 έγινε ειδικός σύμβουλος στην Intercom.

Από το 2007 ως το 2008 διετέλεσε Υπουργός Οικονομικών στην κυβέρνηση του Βόισλαβ Κοστούνιτσα
.Mirko Cvetković, ministar finansija Republike Srbije 

Στις 27 Ιουνίου του 2008 διορίστηκε πρωθυπουργός από τον Πρόεδρο Μπόρις Τάντιτς, έπειτα από τη διεξαγωγή των βουλευτικών εκλογών εκείνης της χρονιάς.Cvetkovic Named New Serbian PMCvetkovic appointed new Serbian PM 

Η νέα κυβέρνηση συνασπισμού έλαβε ψήφο εμπιστοσύνης από το Κοινοβούλιο στις 7 Ιουλίου του 2008 με 127 ψήφους υπέρ και 27 ψήφους κατά. Οι υπόλοιποι 250 βουλευτές απέσχον.in.gr , Έμφαση στο Κόσοβο και την ενταξιακή προοπτική δίνει η νέα σερβική κυβέρνηση, 7 Ιουλίου 2008
Η κυβέρνηση Τσβέτκοβιτς αντιμετώπισε πρόταση μομφής, στις 19 Δεκεμβρίου του 2008. Η ψηφοφορία δεν πραγματοποιήθηκε εξαιτίας αποχής των βουλευτών που κατέθεσαν προς ψήφιση τη σχετική πρόταση. Καθημερινή, Σερβία: Απέτυχε η πρόταση μομφής κατά της κυβέρνησης Τσβέτκοβιτς , 19 Δεκεμβρίου 2008.

 Παραπομπές 

 Εξωτερικοί σύνδεσμοι 
 Εντολή σχηματισμού κυβέρνησης στον Μίρκο Τσβέτκοβιτς, έδωσε ο πρόεδρος Μπόρις Τάντιτς
 Μίρκο Τσβέτκοβιτς
 Η νέα σερβική Κυβέρνηση
 Σερβία- Τσβέτκοβιτς: Προτεραιότητα η ευρωπαϊκή ολοκλήρωση της Σερβίας
 Η Γενική Συνέλευση του ΟΗΕ στηρίζει πρωτοβουλία της Σερβίας για το Κοσσυφοπέδιο
 ΜΙΡΚΟ ΤΣΒΕΤΚΟΒΙΤΣ  "Είμαστε ευγνώμονες προς την Ελλάδα"

Κατηγορία:Γιουγκοσλάβοι πολιτικοί
Κατηγορία:Σέρβοι οικονομολόγοι
Κατηγορία:Πρωθυπουργοί της Σερβίας
Κατηγορία:Υπουργοί οικονομικών της Σερβίας
Κατηγορία:Υπουργοί θησαυροφυλακίου της Σερβίας